﻿ nsemnari Implinirca unui dc^idcrat din tincrcţc A apărut o revistă de teatru ! De cite ori am auzit această exclamaţie ? In tinereţea mea, ea exprima entuziasmul juvenil al actorului, care-şi dorea — pe lîngă lumina strălucitoare a rampei — şi lumina severă şi curată a consacrării scrise Şi pe măsură ce anii treceau, pe măsură ce revistele existente dispăreau, cedînd locul altora şi altora, acest entuziasm scădea Oare, nu pe drept cuvînt ? Lumina rampei rămînea mereu strălucitoare pentru actori, persista ca o realitate ce se aprinde în fiecare seară ; dar lumina adevărului scris, care să prilejuiască o verificare onestă şi să dea o justă îndrumare de artă, se pierdea treptat în umbră Actorul o visase severâ şi — cu excepţii demne de laudă — ea se dovedise linguşitoare şi meschină Cîte o revistă „rara avis", dura ani de-a rîndul, dar, luată de valul unor interese mă- runte, nu izbutea totdeauna să corespundă aşteptărilor Astfel, o singură mingîiere îi mai răminea iubitorului de teatru : că toate revistele de intrigă şi cancan dis- păreau repede O adevârată revistă a ştiinţei teatrale n-am întîlnit niciodată la noi Artistul dramatic, precum şi pasionaţii teatrului au rămas doar cu speranţa de a o vedea cindva Aceastâ speranţă aş dori s-o socotesc împlinită astăzi, după apariţia revistei „Teatrul" Cu atît mai mult cu cît noua viaţă a scenelor noastre, suflul creator al muncii în teatre nu mai pot rămîne fără oglindire şi fără o îndrumare şi o apre- ciere temeinică, la nivelul noilor exigenţe ale artei noastre teatrale de azi Salutînd revista „Teatrul", sufletul meu se simte cuprins de entuziasmul tineresc de odinioară şi de nădejdea că acestui început i se vor adăuga curînd alte şi alte publicaţii teatrale Gh STORIN Un îndrcptar şi comcntator al tcatrului Revista „Teatrul" — atît de aşteptată de toată suflarea artistică — a apârut odată cu venirea primăverii anului 1956, anul de început al celui de al doilea cincinal Cum să nu socotim împlinirea acestui deziderat drept un eveniment fericit ? Revista „Teatrul" e chemată să fie trăsura de unire intre tradiţie şi prezentul teatrului romînesc ; oamenii de artă vor căuta în ea îndreptarul teoretic al aspi- raţiilor lor, dorind să afle în ea comentatorul competent al realizărilor lor Astăzi, cînd pe tot cuprinsul ţării — la ora reprezentaţiei teatrale — pen- tru zeci de mii de spectatori se aprind luminile celor aproape 40 de teatre vechi 89 www cimec rosau recent înfiinţate, problemele de producţie teatrală trebuie privite cu toată seriozitatea şi cu un mare simţ de răspundere Temeliile teatrului romînesc au fost zidite de suflete mari, cu talent, inte- ligenţâ, cultură şi capacitate de a se dărui, biruind greutăţile Urmînd exemplul înaintaşilor — în conditii istorice noi —, artiştii sînt chemati sâ se înscrie cu realizările lor în rîndurile constructorilor din toate domeniile de activitate Pentru ca oamenii să se iubească, să lucreze cu avînt, să caute perfecţiunea, să răspundă la chemările obşteşti, să aibă sete de cultură, să citească trecutul in ceea ce are bun şi să pregătească ţării un viitor fericit, pentru împlinirea acestor idealuri, teatrul trebuie să se socotească angajat cu toate resursele sale creatoare Spectacolul, reflectarea expresivă şi concentrată a realităţilor vietii, urmă- reşte înnobilarea acesteia în toate sensurile Cind zic înnobilare în toate sensurile, mă qîndesc la toate planurile existenţei omeneşti, coneepută într-un proces de necurmată evolutie Dar şi spectacolul îşi are problemele lui, la a căror rezolvare pe plan teo- retic, artistic şi tehnic, revista „Teatrul" va trebui să contribuie prin forţele colaboratorilor săi, prin competinţa şi stăruinta cu care va urmări munca teatre- lor noastre E o sarcină grea şi de mare cinste, pe care nu ne vom mulţumi să o privim „în spectator", ci, cel mult îi vom face dificultăţi prin exigenţa noastră Succesul revistei „Teatrul" va însemna o ^biruintă a noastră, a tuturor Marietta SADOVA ,/T c a t r u l „Teatrul" ? Adică o revistă anume de teatru S-ar putea spune, iată „în sfîrşit" o revistă care să se ocupe numai şi numai cu tot ce alcătuieşte şi concură la un spectacol de teatru Desigur, nu am căderea şi poate nici priceperea de a judeca programul acestei reviste noi Singurul lucru ce mi-aş îngădui să spun, e că ea vine să împlinească — este banal cuvîntul, dar just — „un gol" Mişcarea noastră teatrală fiind vastă, şi cum teatrul e în primul rînd o „artă socială" (Caragiale a scris cîndva şi undeva că e arhitectură), apariţia unei reviste ce s-ar ocupa exclusiv de ea, hotărît, e binevenită Cum va fi această revistă, vom vedea-o în cursul aparitiei Pînă una alta să mi se ingăduie să mă reîntorc cu aproape 40 de ani în urmă Am scos şi eu pe vremea aceea, împreună cu Liviu Rebreanu, o revistă de teatru Am numit-o „Scena" Avea formatul unei reviste obişnuite de 16 pagini Ne-am permis chiar şi cîteva ilustraţii — fotografii — cu scene jucate la Teatrul Naţional Cît a durat ? Cîteva numere şi acelea apărute neregulat Am închis-o Totuşi, în preajma primu- lui război mondial, am făcut-o să reapară, de rîndul acesta sub forma unei gazete săptămînale Această nouă editie a „Scenei" se ocupa şi de literatură După cîteva săptămîni de aparitie şi greutăti fără seamăn, rămînînd datori şi la tipografie, am lăsat-o baltă Apoi a apărut „Rampa" lui Cocea Avea format de ziar şi apărea zilnic Avea la dispozitia ei tipografia „Adevărului" şi plătea colaborările Toţi „maeştrii" de atunci ai condeiului s-au grăbit să contribuie cu cîte un articol Mă rog, o pazetă bunâ şi cu faimă Dar de la o vreme şi „Rampei" începuseră să 1 se stingă „becurile", pînă cînd într-o zi i s-au stins de tot Totuşi, dupâ râzboi, izbuti să reapară sub o altă conducere şi apoi sub alta, fără întrerupeie cîţiva ani, nu cu aceeaşi faimă ca la primele ei numere, pînă pînă — m -aţi înţe- les — înţr-o bună zi a trecut şi ea în cavoul istoriei Revista de azi, revista „Teatrul", nu intră în categoria celor de mai sus şi a altora care au mai apărut in acel răstimp Acestea „au fost odată" Ea apare sub alte auspicii şi mai cu seamă cu o nouă concepţie, şi artistică şi socială Nu-i pot ura alta decît să fie la înălţimea acesteia Mihail SORBUL 90 www cimec ro